《信儿有作依韵勉之》
宋代·丘葵

母鸡啄儿粟，一啄还一呼。
细腰日祝子，自怜族鳏孤。
赋形在穹壤，此情谁独无。
古来骨肉间，爱深色自榆。
愧我无黄金，贻以竹与蒲。
勉哉读父书，尧桀性不殊。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。